VOLTA BLOGI | Esimesed uued kodud valmivad juba sel sügisel
Põhja-Tallinna viimaste aastate suurim projekt – Volta kvartal – toob turule ligi 90 000 ruutmeetri jagu uusi kodusid. Esimesed ajaloolised Volta Galerii Loftid valmivad juba sel sügisel ning aasta lõpust ootavad elanikke kvartali esimesed uusehitised – Volta Residentsid. Kuidas muuta uue kodu sisse seadmise protsess võimalikult mõnusaks ja mida tasuks sealjuures kindlasti silmas pidada?
Planeering
Just selle õige kodu välja valimine on suur ja põnev samm ning selleks, et uuest kohast kujuneks sinu unistuste kodu, tasub natuke plaani pidada. Üks hüva soovitus, mida silmas pidada, on see, et mida varasema ehitusstaadiumi vältel osta, seda parem. Nii jääb sul aega, et kõik uue koduga seonduv rahulikult läbi mõelda ja kujundada kõik täpselt selliseks nagu soovid.
Varakult ostmise teine pluss on see, et kui valmis kodu ostmisel on enamik lahendustest juba paigas, siis uusarenduse varajases staadiumis saab ostja ehituse vältel siin-seal arvamust avaldada. Uusarenduse puhul on päris varajases ehitusfaasis ostjal võimalik isegi planeeringu lahendamisel veidi kaasa rääkida.
Volta kvartali kodud paistavad silma läbimõeldud ja isikupäraste planeeringutega, mis on inspireeritud endiste tehasehoonete hingest ja avarusest. Volta Galerii Loftide ja Volta Residentside kodudel on maast laeni aknad, ülikõrged – kuni 6 meetri kõrgused – laed, rõdud ja terrassid ning läbi mitme korruse kulgevad tasapinnad, mis jätavad uuele omanikule kujundamisel palju mänguruumi.